Source: http://docplayer.fi/17216802-Kaupan-suuryksikoiden-vaikutusten-selvittaminen-ja-arviointi-kaupan-suuryksikoiden-vaikutusten-selvittaminen-ja-arviointi.html
Timestamp: 2019-01-23 19:21:11+00:00
Document Index: 12578779

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kaupan suuryksiköiden vaikutusten selvittäminen ja arviointi Kaupan suuryksiköiden vaikutusten selvittäminen ja arviointi - PDF
Kaupan suuryksiköiden vaikutusten selvittäminen ja arviointi Kaupan suuryksiköiden vaikutusten selvittäminen ja arviointi
Download "Kaupan suuryksiköiden vaikutusten selvittäminen ja arviointi Kaupan suuryksiköiden vaikutusten selvittäminen ja arviointi"
1 Kaupan suuryksiköiden vaikutusten selvittäminen ja arviointi 1
3 Esipuhe Tämä maankäyttö- ja rakennuslain soveltamista opastava julkaisu koskee vähittäiskaupan suuryksikön vaikutusten selvittämistä ja arviointia. Tietoa vaikutuksista tarvitaan sekä yksittäisestä suuryksikköhankkeesta päätettäessä että kaupan palveluverkkoa suunniteltaessa. Uuden suuryksikön tai palveluverkon muutosten vaikutukset selvitetään yleensä kaavoituksen yhteydessä. Vaikutusten selvittäminen ja arviointi on kaupan sijainnin ohjaamisessa ratkaisevan tärkeää. Juuri vaikutusselvitysten perusteella arvioidaan hankkeen toteuttamisedellytyksiä kuten, täyttääkö kaava maankäyttö- ja rakennuslaissa asetetut sisältövaatimukset palvelujen saatavuuden osalta. Oppaassa painottuu vaikutusten selvittämisestä vastaavan maankäytön suunnittelijan näkökulma. Se on silti tarkoitettu myös muille vaikutusten arviointiin osallistuville, kuten kaupalle ja kansalaisille sekä alueellisille ympäristökeskuksille ja muille valtion viranomaisille. Lähestymistapa on käytännöllinen. Kysytään esimerkiksi, mistä arviointi aloitetaan ja miten se etenee? Mitä on odotettavissa, kun arviointiin ryhdytään? Mitä aineistoja tarvitaan ja mistä niitä saadaan? Millaisia ovat arviointimenetelmät ja miten niitä käytetään? Vaikutusten selvittämistä ja arviointia kuvataan paljolti yksittäisen hankkeen kannalta. Samat kysymykset tulevat kuitenkin esiin myös silloin, kun maakuntakaavan tai yleiskaavan valmistelun yhteydessä selvitetään kaupan palveluverkon muutosten vaikutuksia. Näin opas palvelee vaikutusselvitysten suunnittelua ja laatimista erityyppisissä tilanteissa. Tässä oppaassa keskitytään uuden myymälän toiminnasta johtuvien välittömien ja välillisten vaikutusten tarkasteluun. Jotta uuden vähittäiskaupan suuryksikön ympäristövaikutuksista saadaan kokonaiskuva, tulee näiden vaikutusten lisäksi tarkastella hankkeen vaikutuksia sen sijaintipaikan erityispiirteisiin, kuten luontoon, maisemaan, kulttuuriperintöön tai rakennettuun ympäristöön. Näiden selvitysten tekotapaa ja menetelmiä ei kuitenkaan käsitellä tässä oppaassa. Opas on kirjoitettu uuden suuryksikön perustamisen näkökulmasta, mutta sitä voidaan soveltaa myös silloin, kun kyse on jo toimivan myymälän laajentamisesta. Kaupan suuryksikön vaikutusten selvittäminen on vaativa tehtävä. Jotta eri osapuolet voivat luottaa selvitysten tuloksiin, niiden tekemisessä tarvitaan monipuolisen asiantuntemuksen lisäksi avointa ja yhteis- 3
4 työhakuista työtapaa. Ympäristöministeriö toivoo, että selvitysten tekijät löytävät oppaasta hyviä neuvoja käytännön työhön ja että opas osaltaan auttaisi eri viranomaisia ja kauppaa muodostamaan yhteisen käsityksen vaikutusselvitysten laadulle asetettavista vaatimuksista. Opas on tehty VTT:n Rakennus- ja yhdyskuntatekniikan tutkimusyksikössä johtava tutkija Pekka Lahden johdolla. Vastuullisena tekijänä on ollut erikoistutkija Kimmo Koski. Lainsäädäntöä koskevan luvun 3 tekstin ovat laatineet ylitarkastaja Jorma Jantunen, ylitarkastaja Tuula Lundén ja yliarkkitehti Katri Tulkki ympäristöministeriöstä. Työtä ohjanneeseen johtoryhmään ovat kuuluneet Jorma Jantunen, Tuula Lundén ja Katri Tulkki ympäristöministeriöstä, ylitarkastaja Brita Dahlqvist-Solin Uudenmaan ympäristö-keskuksesta, yliarkkitehti Ritva Laine Suomen Kuntaliitosta, arkkitehti Timo Vuolanto Helsingin kaupungilta sekä suunnittelujohtaja Eero Löytönen ja erikoissuunnittelija Juhani Salomaa Varsinais-Suomen liitosta. Johtoryhmän puheenjohtajana toimi Katri Tulkki. Helsingissä Osaston päällikkö Ylijohtaja Pekka Kangas 4
5 Sisältö Esipuhe 3 Yhteenveto kaupan suuryksiköiden vaikutusten 7 arvioinnista 1 Mistä on kysymys? 13 2 Mikä on suurmyymälä 19 1 Vähittäiskaupan suuryksikkö 20 2 Myymälätyypit 20 3 Mitä maankäyttö- ja rakennuslaki edellyttää 23 vaikutusten selvittämiseltä ja arvioinnilta? 1 Kaavoituksen ja YVA-menettelyn suhde 24 2 Mitä vaikutuksia selvitetään? 24 3 Kaavojen sisältövaatimukset 25 4 Vaikutusten selvittäminen eri kaavatasoilla 26 5 Osallistuminen ja vuorovaikutus 27 6 Viranomaisten yhteistyö 29 4 Lähtökohtien arviointi 31 1 Miten hanke sopii nykyisiin tavoitteisiin? 32 2 Mitkä ovat hankkeen toteuttamismahdollisuudet? 33 3 Mikä on hankkeen suhde keskuksiin ja kaupan palveluverkkoon? 34 4 Mitkä ovat hankkeen vaihtoehdot? 36 5 Ostovoima ja sen kehitys 38 5
6 5 Vaikutusten arviointi 41 1 Miten ostosmarkat liikkuvat? 42 2 Mitä tapahtuu yhdyskuntarakenteessa? 43 3 Miten kaupunkikuva muuttuu? 48 4 Mitkä ovat asiointimatkojen liikenteelliset vaikutukset? 49 5 Mitä tapahtuu kunnallistaloudessa? 50 6 Säästävätkö kuluttajat? 54 7 Muuttuuko asukkaiden arkielämä? 55 8 Mitkä ovat työllisyysvaikutukset? 59 6 Vaikutusten tarkastelu näkökulmittain 63 7 Vaikutusten seuranta 69 Lähdeluettelo ja liitteet 71 Lähdeluettelo 72 Liite Kunnallistaloudellisten vaikutusten arviointimenetelmiä 74 Liite Eri aikoina toteutuvien taloudellisten vaikutusten yhteismitallistaminen 83 Liite Toiminnassa olevan hypermarketin välittömien työllisyysvaikutusten arviointi 85 Kuvailulehti 87 6
7 Yhteenveto kaupan suuryksiköiden vaikutusten arvioinnista 7
8 Yhteenveto kaupan suuryksiköiden vaikutusten arvioinnista Lähtökohtien selvittäminen Suurmyymälähankkeen arviointiprosessi voidaan jakaa kahteen vaiheeseen: lähtökohtien arviointiin ja vaikutusten arviointiin. Lähtökohtien arviointia varten suunnitellusta suurmyymälästä tarvitaan perustiedot. Näitä ovat myymälän kokonaiskerrosala, päivittäis- ja erikoistavaran myyntipinta-ala, myymälätyyppi, sijaintipaikka, pysäköintijärjestelyt, myyntitavoitteet päivittäis- ja erikoiskaupassa sekä kaavailtu valmistumisajankohta. Silloin kun vaikutusselvitys liittyy kaupan palveluverkon suunnitteluun maakunta- tai yleiskaavaa laadittaessa, käytettävissä ei yleensä ole tarkoin yksilöityjä tietoja myymälästä. Tässä tapauksessa on tehtävä valintoja ja oletuksia suurmyymälän tai -myymälöiden tyypistä, koosta ja sijainnista. Lähtökohtia arvioitaessa selvitetään hankeen sopivuus kunnan ja seudun tavoitteisiin, hankkeen toteuttamismahdollisuudet, hankkeen suhde keskuksiin ja palveluverkkoon kunnassa ja seudulla, hankkeen vaihtoehdot (sijainnissa ja toteuttamisessa) sekä ostovoima ja sen kehitys kunnassa ja seudulla. Tässä vaiheessa yleensä nähdään, miten laajoja ja perusteellisia vaikutusselvityksiä tarvitaan. Lähtökohtien selvittämisessä tarvitaan yleensä aina neuvonpitoa kunnan, maakunnanliiton, alueellisen ympäristökeskuksen ja muiden valtion viranomaisten kesken yhteisen käsityksen muodostamiseksi siitä, mitä kaavoitustoimia hankkeen toteuttaminen edellyttää sekä mitä selvityksiltä ja vaikutusarvioinneilta edellytetään. Kaavoituksen edellyttämä osallistumis- ja arviointisuunnitelma laaditaan tässä vaiheessa. Vaikutusten arviointi Suurmyymälähankkeen vaikutusten arviointi koostuu useista osatehtävistä. Taulukossa 1 esitetään arvioinnin kulku pääpiirteittäin ja yhteenvedonomaisesti: mitä selvitetään, miten selvitetään ja miten selvitys kootaan. Tarkasteluvaihtoehdot määritellään aina tapauskohtaisesti. Laajimmillaan arviointityö koostuu neljän eri vaihtoehdon tarkastelusta. Arviointityö lähtee liikkeelle ostovoimaa ja sen siirtymiä koskevasta tarkastelusta. Tämä voidaan tehdä asiantuntija-arviona, joko laskentakaavojen tai tähän tarkoitukseen kehitettyjen mallien avulla. Yhdyskuntara- 8
9 Taulukko 1 Yhteenveto vaikutusten arvioinnista Mitä selvitetään? Miten selvitetään? Miten kootaan? Tarkasteluvaihtoehto Mittari Menetelmä Ostovoiman siirtymä Kuinka suuria ovat muutokset eri alueilla ja myymälöissä? mk/v malli, asiantuntija-arvio O O O O Yhdyskuntarakenne Muuttuuko palveluyksiköiden lukumäärä ja luonne O - alueella, jonne ostosmarkkoja siirtyy? lukumäärä asiantuntija-arvio, malli O O O - alueilla, joilta ostosmarkkoja lähtee? lukumäärä asiantuntija-arvio, malli O O O Mitä muutoksia tarvitaan rakenteet asiantuntija-arvio O O O liikenneverkossa? Tukeeko hanke - muuta toimitilarakentamista? kyllä/ei, kuvaus maankäytön suunnittelu O O O O - asuinrakentamista? kyllä/ei, kuvaus maankäytön suunnittelu O O O O Vahvistuuko vai heikkeneekö - kuntakeskuksen asema? mk/v (ostov siirt ) asiantuntija-arvio, malli O O O O - alakeskusten asema? keskusluokitus asiantuntija-arvio, malli O O O O Kaupunkikuva Muuttuuko kunnan imago kauppapaikkana? asteikko 1-5 asukas- ja yrityskysely O O O O Miten fyysinen kaupunkikuva muuttuu? yhtenäisyys ym asiantuntija-arvio O O O Asiointimatkaliikenne Kuinka suuria ovat muutokset - matkamäärissä? matkaa/v malli O O O O - liikennesuoritteissa? hlö-km/v malli O O O O - aikasuoritteissa? h, min/v malli O O O O - liikennekustannuksissa? mk/v malli O O O O - päästöissä? tn/v malli O O O O - melutasossa? db(a) malli O O O O Kunnallistalous Kuinka suuria ovat - tulot? mk asiantuntija-arvio, malli O O O - menot? mk asiantuntija-arvio, malli O O O Suurmyymälähankkeen tarkasteluvaihtoehdot: 1 = suurmyymälä sijaitsee kaupan ehdottamassa paikassa 2 = suurmyymälä sijaitsee jossain muualla kunnassa/seudulla 3 = suurmyymälän sijasta toteutetaan pienempiä kaupan yksiköitä 4 = suurmyymälää ei toteuteta 9
10 Mitä selvitetään? Miten selvitetään? Miten kootaan? Tarkasteluvaihtoehto Mittari Menetelmä Kuluttajien talous Kuinka suuria ovat - hintaedusta kertyvät säästöt? mk/v malli, asiantuntija-arvio O O O - asiointimatkakustannukset? mk/v malli O O O Asukkaiden arkielämä Etäisyys uuteen myymälään eri asuinalueilta? km paikkatietoanalyysi O O O Pääseekö uuteen myymälään - linja-autolla (tai muulla julkisella kulkuneuvolla)? kyllä/ei, kuvaus reittiselvitys O O O - kevyen liikenteen väyliä pitkin? kyllä/ei, kuvaus reittiselvitys O O O Jos asuinalueen nykyinen myymälä lopettaa toimintansa - etäisyys seuraavaksi lähimpään nykyiseen kauppaan? km paikkatietoanalyysi O O O O - pääseekö seuraavaksi lähimpään nykyiseen kauppaan - linja-autolla (tai muulla julkisella kulkuneuvolla)? kyllä/ei, kuvaus reittiselvitys O O O O - kevyen liikenteen väyliä pitkin? kyllä/ei, kuvaus reittiselvitys O O O O Kuinka paljon palveluverkon muutos - parantaa tai heikentää koettua asteikko 1-5 asukaskysely saavutettavuutta? O O O O - lisää tai vähentää väestöryhmien kuvaus asukaskysely, eriarvoistumista? asiantuntija-arvio O O O O - lisää tai vähentää asiointitapahtuman tärkeyttä (mieluisuutta, virkistävyyttä)? asteikko 1-5 asukaskysely O O O O - lisää tai vähentää tyytyväisyyttä asuinympäristöön? asteikko 1-5 asukaskysely O O O O - vaikuttaa elinolosuhteisiin, yhteisöön jne kuvaus asukaskysely, haastattelu O O O O Työllisyys Mitkä ovat työllisyysvaikutukset - myymälän rakentamisvaiheessa? lukumäärä malli O O O - myymälän toimintavaiheessa? lukumäärä malli O O O Suurmyymälähankkeen tarkasteluvaihtoehdot: 1 = suurmyymälä sijaitsee kaupan ehdottamassa paikassa 2 = suurmyymälä sijaitsee jossain muualla kunnassa/seudulla 3 = suurmyymälän sijasta toteutetaan pienempiä kaupan yksiköitä 4 = suurmyymälää ei toteuteta 10
11 kenteellisia vaikutuksia kartoitetaan arvioimalla niitä muutoksia, jotka kohdistuvat palveluverkkoon, rakentamiseen sekä keskusten välisiin suhteisiin. Palveluverkossa tapahtuvat muutokset selvitetään alueella, jonne ostosmarkkoja siirtyy ja alueilla, joilta ostosmarkkoja lähtee. Rakentamiseen liittyvät vaikutukset selvitetään maankäytön suunnittelun yhteydessä. Suurmyymälän vaikutusta keskusten välisiin suhteisiin kartoitetaan palveluverkossa ja rakentamisessa tapahtuvien muutosten kautta: vaikuttavatko nämä muutokset eri keskusten asemaan? Kaupunkikuvaan liittyvät vaikutukset selvitetään asukas- ja yrityskyselyjen sekä asiantuntija-arvioiden avulla. Tehtävänä on kartoittaa suurmyymälän vaikutus kunnan imagoon kauppapaikkana, myymälän sopivuus ympäristöönsä sekä keskustan ulkopuolisen myymälän vaikutus keskustan kaupunkikuvaan. Asiointimatkojen liikenteelliset vaikutukset voidaan selvittää tähän tarkoitukseen kehitettyjen mallien avulla. Myös kunnan ja kuluttajien talouteen sekä työllisyyteen kohdistuvien vaikutusten arviointiin on kehitetty erilaisia arviointimenetelmiä ja laskentamalleja, joiden avulla uuden suurmyymälän aiheuttamia muutoksia voidaan kartoittaa. Asukkaiden arkielämään kohdistuvat vaikutukset ovat palveluverkossa tapahtuvien muutosten seurausvaikutuksia, jotka voidaan jakaa palvelujen saavutettavuudessa tapahtuviin muutoksiin ja sosiaalisiin vaikutuksiin. Näiden vaikutusten kartoittaminen perustuu paikkatietoanalyyseihin, selvityksiin kevyen- ja joukkoliikenteen käyttömahdollisuuksista sekä asukaskyselyissä tai -haastatteluissa kerättäviin tietoihin palveluverkon muutosten merkityksestä. Vaikutuksia tulee tarkastella kokonaisvaltaisesti. Omat selvitystarpeensa vaikutusten arviointiin tuovat hankkeen (ja sen vaihtoehtojen) sijaintipaikan erityispiirteet. Jos hanke sijoittuu alueelle, jossa on merkittäviä luontoon, maisemaan, kulttuuriympäristöön tai kaupunkikuvaan liittyviä ympäristöarvoja, tarvitaan perusteellisia selvityksiä myös näissä kysymyksissä. Tässä oppaassa ei kuitenkaan tarkemmin käsitellä näiden selvitysten tekotapaa ja menetelmiä, vaan keskitytään erityisesti myymälän toiminnasta johtuvien välittömien ja välillisten vaikutusten tarkasteluun. Suurmyymälähankkeen vaikutuksia on tarkasteltava sijaintikunnan lisäksi myös sen naapurikunnissa: mitkä vaikutukset kohdistuvat naapurikuntiin ja kuinka suurina? Seututason tarkastelun toteuttaminen edellyttää yhteistyötä kuntien ja maakunnan liiton kesken. Jo arviointityön alkuvaiheessa pitäisikin hahmottaa vaikutusten käytännön selvitystyötä: miten eri kunnat, maakunnan liitto ja mahdollisesti myös kauppa voisivat osallistua vaikutusarvioinneissa tarvittavien tietojen tuottamiseen, ulkopuolisilla asiantuntijoilla mahdollisesti teetettävien selvitysten kustannuksiin, tutkimustulosten käsittelyyn tai työn suuntaamiseen sen eri vaiheissa? Yhteistyöllä ja mahdollisella yhteisrahoituksella 11
12 vaikutusarviointiin saadaan enemmän syvyyttä ja vältetään päällekkäistä työtä. Vaikutusten tarkastelu näkökulmittain Vaikutuksia voidaan tarkastella myös eri toimijoitten kuten valtion, kunnan, asukkaitten, kaupan työntekijöiden, kaupan sekä muiden yritysten näkökulmasta. Näkökulmia voidaan edelleen tarkentaa esimerkiksi tarkastelemalla vaikutuksia erikseen eri asukasryhmien kuten autottomien ja autollisten kotitalouksien kannalta. Hankkeen hyötyjen ja mahdollisten haittojen jakautumisesta saadaan näin parempi käsitys, mikä auttaa suunnittelijoita, osallisia ja päätöksentekijöitä muodostamaan realistisen kokonaiskuvan hankkeen ja sen vaihtoehtojen merkityksestä. Vaikutusten seuranta Hankkeen toteuttamisen jälkeen tehtävän vaikutusten seurannan avulla saadaan tietoa vaikutusarvioiden paikkansapitävyydestä. Näin voidaan seurata toteutuvaa kehitystä ja tarvittaessa lieventää tai poistaa korjaavin toimenpitein mahdollisia kielteisiksi koettuja vaikutuksia. Seurannan tuottamaa tietoa voidaan lisäksi käyttää hyväksi myös silloin, kun pyritään ennakoimaan muiden vastaavankaltaisten uusien hankkeiden vaikutuksia. Vaikutusten seurannan järjestäminen pitäisi suunnitella jo vaikutusten arviointivaiheessa. Seurannassa voidaan käyttää samoja arviointimenetelmiä kuin etukäteisarvioinnissa, vaikka näkökulmana on toteutuneen kehityksen arviointi. 12
13 Mistä on kysymys? 13
14 Mistä on kysymys? Vähittäiskaupan suuryksiköihin liittyvien vaikutusten arviointia voisi verrata palapelin kokoamiseen. Kokonaiskuva muodostuu lukuisista yksittäisistä osista. Laajimmillaan ja yksityiskohtaisimmillaan kyse on hyvin monitahoisen ja moniulotteisen vaikutuskokonaisuuden hallinnasta. Työ on monivaiheinen ja edellyttää suunnitelmallista etenemistä, kuntien, maakunnan liiton ja kaupan yhteistyötä sekä eri alojen asiantuntijoiden osaamista. Tavoitteena on tuottaa tietoa päätöksenteon tueksi. Uudella suurmyymälällä ja sen yhteydessä tehtävillä ratkaisuilla on merkittäviä vaikutuksia, joista osa ulottuu pitkälle tulevaisuuteen. Uusi suuryksikkö saattaa edistää kunnan kehitystä, mutta siihen voi sisältyä myös riskejä. Kauppa tekee päätöksensä liiketaloudellisin perustein, kunnan on katsottava asiaa laajemmin sillä on vastuu koko kuntayhteisön hyvinvoinnista. Laajamittainen selvitystyö vaatii kunnalta taloudellista panostusta. Toisaalta esimerkiksi yhdyskuntarakenteessa mahdollisesti tapahtuvien ei-toivottavien muutosten korjaaminen jälkikäteen saattaa osoittautua monin verroin vaikutusten arviointityötä kalliimmaksi. Suurmyymälähankkeen hyödyt ja haitat kannattaa siis selvittää mahdollisimman tarkkaan. Tämän oppaan tarkoituksena on luoda tiivis ja havainnollinen kuvaus suuryksiköihin liittyvien vaikutusten arvioinnista sekä tukea vaikutusten arvioinnin suunnittelua ja toteutusta. Kyseessä ei ole varsinainen ohjeistus kaavoitustyöhön, mutta opasta voidaan käyttää tämän tehtävän tukena. Etenkin kunnille ja maakuntien liitoille halutaan antaa työkaluja, joiden tarve kasvoi uuden maankäyttö- ja rakennuslain kauppaa koskevien säännösten myötä. Lain asettamia velvoitteita käsitellään luvussa Oppaaseen on koottu tietoa suurmyymälähankkeen arviointiprosessista lähinnä kunnan tai maakunnan liiton kaavoittajan tai muun suunnittelijan näkökulmasta katsottuna ja tarkastelussa keskitytään käytännön arviointityöhön eri vaiheineen. Mistä lähdetään liikkeelle ja miten selvitystyö etenee? Mitä aineistoja tarvitaan ja mistä niitä saadaan? Millaisia ovat arviointimenetelmät ja miten niitä käytetään? Suurmyymälähankkeen arviointiprosessi voidaan jakaa kahteen vaiheeseen: lähtökohtien arviointiin ja vaikutusten arviointiin. Arviointiprosessin eteneminen esitetään kuvassa Suomessa on viime vuosina tehty useita yksittäisiä suurmyymälöitä koskevia vai- 14
15 Lähtökohtien arviointi Hankkeen sopivuus kunnan ja seudun tavoitteisiin Kuva 1 Arviointiprosessin eteneminen Hankkeen toteuttamismahdollisuudet Hankkeen suhde keskuksiin ja palveluverkkoon kunnassa ja seudulla Hankkeen vaihtoehdot (sijainnissa ja toteuttamisessa) Ostovoima ja sen kehitys kunnassa ja seudulla Vaikutusten arviointi Ostovoiman siirtymä Yhdyskuntarakenne Kunnassa ja seudulla Palveluverkko, rakentaminen ja keskukset Kaupunkikuva Imago kauppapaikkana ja fyysinen kaupunkikuva Asiointiliikenne Kunnallistalous Liikennesuoritteet ja -kustannukset, päästöt ja melu Tulot ja menot sijainti- ja naapurikunnissa Kuluttajien talous Asukkaiden arkielämä Työllisyys Hintaetu ja matkakustannukset Palvelujen saavutettavuus ja sosiaaliset vaikutukset Rakentamisvaiheessa ja toimintavaiheessa Vaikutusten tarkastelu näkökulmittain (kunta, asukas, kauppa jne.) Vaikutusten seuranta 15
16 kutusarviointeja ja uusia tehdään jatkuvasti. Arviointimenetelmien kehittämiseen ja etenkin niiden kuvaamiseen keskittyneitä tutkimuksia on tehty huomattavasti vähemmän. Tähän oppaaseen kootut kuvaukset arviointimenetelmistä perustuvat valtaosaltaan Kaupan suuryksiköiden vaikutukset -tutkimukseen, jossa suurmyymälöihin liittyviä vaikutuksia ja niiden arviointimenetelmiä tarkastellaan yksityiskohtaisesti (Koski 1999). Tässä yhteydessä keskitytäänkin lukuisten yksityiskohtien sijasta lähinnä arviointimenetelmien yleisperiaatteiden hahmottamiseen. Oppaassa keskitytään arviointiprosessin kuvaamiseen ja yksittäisen suurmyymälähankkeen aiheuttamien vaikutusten selvittämistyöhön. Tämä ei kuitenkaan tarkoita sitä, että käytännön arviointityössä hanketta pitäisi tarkastella irrallaan kaupan rakenteen muusta kehityksestä. Päin vastoin. Mikäli kunnassa tai seudulla on vireillä muita myymälähankkeita, ne on kaikki otettava huomioon yhteisvaikutuksen selville saamiseksi. Oppaassa esitetty arviointiprosessi ja arviointimenetelmät toimivat parhaiten tilanteessa, jossa suurmyymälähanke tai -hankkeet tunnetaan eli kyseessä on konkreettinen suunnitelma uuden myymälän perustamisesta. Suurmyymäläkysymyksissä on kuitenkin katsottava myös pidemmälle tulevaisuuteen. Mitä tehdään, kun hanketta ei varsinaisesti tunneta? Siis esimerkiksi silloin, kun pitäisi tehdä aluevaraus maakunta- tai yleiskaavaan. Tässäkin tapauksessa arviointiprosessi ja -menetelmät ovat samoja kuin tunnettua hanketta arvioitaessa. Vaikutusten arvioinnin avulla uudelle suuryksikölle voidaan määritellä esimerkiksi sijaintia, kokoa tai myytäviä tuoteryhmiä koskevia reunaehtoja. On siis tehtävä valintoja ja oletuksia suurmyymälän (tai suurmyymälöiden) tyypistä, koosta ja sijainnista. Kyse on vaikutusarvioinnista, jossa tarkastellaan erilaisia palveluverkkovaihtoehtoja. Työ on haasteellinen, mutta eri tahojen yhteistyöllä ja suunnitelmallisella etenemisellä se voidaan toteuttaa. Työn luonne ja määrä vaihtelevat tietenkin jonkin verran alueittain. Pienemmissä kaupungeissa koko palveluverkon hallitseminen on helpompaa kuin esimerkiksi Helsingissä tai Turussa. Silloin kun hanketta ei tunneta, suurmyymälän tyypin ja muiden oleellisten lähtötietojen määrittely aiheuttaa tietenkin epävarmuutta tulevan kehityksen kartoittamiseen. Käytännössähän kyse on pitkälti siitä, minne ja millä mitoituksella kauppa pyrkii hankkeensa toteuttamaan. Tähän ei voida vastata varmasti etukäteen. Erilaisia vaihtoehtoja punnitsemalla tulevaan tilanteeseen voidaan kuitenkin varautua. Opas on luonteeltaan paitsi teko-ohje myös tarkistuslista. Kuvassa 1 esitetty arviointiprosessi kattaa ne asiat, jotka vähintään olisi otettava huomioon suurmyymälähankkeen vaikutuksia kartoitettaessa. Tarkastelun laajentaminen, etenkin kaupan kannalta oleellisiin asioihin ja suurmyymälähankkeen kilpailuvaikutuksiin olisi lisäksi tärkeää. Suurmyymälähankkeen vaikutuksia onkin 16
17 suositeltavaa tarkastella myös näkökulmittain luvussa 6 hahmoteltuun tapaan. Suurmyymälöiden kilpailuvaikutuksista ja niiden selvittämisestä saadaan tarkempaa tietoa, kun LTT-Tutkimus Oy:n kilpailuvaikutuksia koskeva tutkimus valmistuu. Arviointityöhön ryhdyttäessä kannattaa pitää mielessä kaupan tekemät tutkimukset ja selvitykset. Viimeistään hankkeen tullessa kaavavaiheeseen kauppa on jo selvittänyt mm. ostovoimaan, kuluttajien odotuksiin ja ostoskäyttäytymiseen, kaupalliseen palveluverkkoon, palvelujen saatavuuteen ja liikenteeseen liittyviä kysymyksiä. Osaa näistä tiedoista voitaneen hyödyntää vaikutusten arviointityössä. Kaikki tiedot eivät kuitenkaan ole hyödynnettävissä. Julkisuuteen ja sitä kautta kilpailijoille ei voida aina paljastaa kaikkia hankkeisiin sisältyviä piirteitä. 17
19 Mikä on suurmyymälä? 19
20 Mikä on suurmyymälä? 1 Vähittäiskaupan suuryksikkö Maankäyttö- ja rakennuslain mukaan vähittäiskaupan suuryksikkö on yli kerrosneliömetrin suuruinen myymälä, ei kuitenkaan paljon tilaa vaativa erikoistavaramyymälä, kuten esimerkiksi huonekaluhalli tai autokauppa. Lain yhtenä tavoitteena on kehittää suuryksiköiden sijoittumisen ohjausta kestävän yhdyskuntakehityksen ja palvelujen saatavuuden turvaamiseksi. Pyrkimyksenä on etenkin vahvistaa kaupunkien keskustoja monipuolisina palvelukeskuksina ja turvata kohtuulliset päivittäistavarakaupan palvelut asuntoalueilla. 2 Myymälätyypit Vähittäiskaupan suurmyymälöitä ovat hypermarketit, tavaratalot, suuret supermarketit sekä erikoiskaupan suurmyymälät. Hypermarketit toimivat yleensä yhdessä tasossa ja sijoittuvat ydinkeskustan ulkoreunalle tai kokonaan sen ulkopuolelle. Hypermarkettien myyntipinta-ala on vähintään m 2 ja yli puolet tästä alasta on muita kuin elintarvikkeita. Hypermarkettien yhteydessä on runsaasti paikoitustilaa. Ero hypermarketin ja tavaratalon välillä on lähinnä toimitilojen tyypissä ja sijainnissa. Tavaratalot (myyntipinta-ala vähintään m 2 ) ovat keskustasijaintiin perustuvia myymälöitä ja toimivat yleensä monessa kerroksessa kaupungin ydinkeskustassa. Suurten supermarkettien myyntipintaala on vähintään m 2, mutta ne saattavat olla kooltaan lähes yhtä suuria kuin hypermarketit. Selkeämmin nämä myymälätyypit eroavat toisistaan tavaravalikoimassa ja myyntipinta-alan jakaantumisessa eri tuoteryhmien kesken. Supermarkettien myyntipinta-alasta yli puolet ja hypermarkettien myyntipinta-alasta alle puolet on elintarvikkeita. Kauppakeskukset luokitellaan usein suurmyymälöiksi, vaikka ne eivät ole sitä sanan varsinaisessa merkityksessä. Kauppakeskukset muodostuvat useista vähittäiskaupan eri toimialojen myymälöistä ja usein niissä toimii myös muita palvelualojen yrityksiä. Kauppakeskusten kerrosala on vähintään m 2 ja niiden myymälätilat avautuvat yhteisiin sisätiloihin. Kauppakeskuksessa voi 20
21 toimia yksi tai useampia muita suurmyymälätyyppejä, mutta minkään yksittäisen myymälän pinta-ala ei ylitä puolta keskuksen kokonaispinta-alasta. Maankäyttö- ja rakennuslaissa ei esitetä yksiselitteistä määritelmää paljon tilaa vaativalle erikoistavaran kaupalle, mikä saattaa aiheuttaa tulkintaongelmia mm. rakennuslupia käsiteltäessä ja kaavoja laadittaessa. Asian selkeyttämiseksi ympäristöministeriö on laatinut suosituksen paljon tilaa vaativan erikoistavaran kaupan tulkinnaksi (Ympäristöministeriö 2000a). Suosituksessa määritellään ne lain tarkoittamat paljon tilaa vaativat erikoistavaran kaupat, jotka jäävät kauppaa koskevien säännösten ulkopuolelle (kuva 2). 21
22 Paljon tilaa vaativan erikoiskaupan piiriin kuuluvat myymälät Toimiala 1 Moottoriajoneuvojen kauppa Moottoriajoneuvojen varaosien ja tarvikkeiden kauppa Rengaskauppa Venekauppa Veneilytarvikkeiden kauppa Matkailuvaunujen kauppa 2 Huonekalukauppa 3 Sisustustarvikekauppa (rakenteellinen sisustus) Rautakauppa Rakennustarvikekauppa 4 Maatalouskauppa Puutarha-alan kauppa 5 Kodintekniikkakauppa Vähittäiskaupan suuryksiköiden ohjauksen piiriin kuuluvat myymälät Sisustuskauppa (asumiseen liittyvä sisustus) Urheilukauppa Muu vähittäiskauppa Oheistuotteiden osuus Kuva Toimialaan liittyvien oheistuotteiden osuus myymälän myyntipinta-alasta saa olla enintään 20 %, kuitenkin enintään 400 neliömetriä Tästä myyntipinta-alasta enintään 100 neliömetrin alalla voidaan myydä elintarvikkeita ja oheistuotteita, jotka eivät liity toimialaan 2 Suositus maankäyttö- ja rakennuslain momentissa tarkoitetun paljon tilaa vaativan erikoistavaran kaupan tulkinnaksi 22
23 Mitä maankäyttö- ja rakennuslaki edellyttää vaikutusten selvittämiseltä ja arvioinnilta? 23
24 Mitä maankäyttö- ja rakennuslaki edellyttää vaikutusten selvittämiseltä ja arvioinnilta? 1 Kaavoituksen ja YVA-menettelyn suhde Vähittäiskaupan suuryksikön vaikutukset selvitetään kaavoituksen yhteydessä. Ympäristövaikutusten arviointimenettelyä koskevan lain mukainen ympäristövaikutusten arviointimenettely (YVA-menettely) tulee kyseeseen tapauskohtaisen harkinnan perusteella. Maankäyttö- ja rakennuslain mukaan kaavaa laadittaessa on aina selvitettävä sen toteuttamisen vaikutukset (MRL 9 ). Selvitysvelvollisuus koskee kaikkia kaavatasoja: maakuntakaavaa, yleiskaavaa ja asemakaavaa. Silloin kun kaavassa varataan alueita vähittäiskaupan suuryksiköille, tulevat niiden vaikutukset selvitettäväksi kaavan laatimisen yhteydessä. Maankäyttö- ja rakennuslain mukaan vähittäiskaupan suuryksikköä ei saa sijoittaa maakunta- tai yleiskaavan keskustatoiminnoille tarkoitetun alueen ulkopuolelle, ellei alue ole asemakaavassa erityisesti osoitettu tätä tarkoitusta varten (MRL 58 ). Tämä tarkoittaa käytännössä sitä, että keskustojen ulkopuolelle sijoittuvan suurmyymälän toteuttaminen edellyttää aina asemakaavan laatimista tai muuttamista, jolloin myös sen vaikutukset selvitetään. YVA-lain mukainen arviointimenettely voi tulla sovellettavaksi vähittäiskaupan suuryksikköhankkeessa tapauskohtaisesti. Harkintaperusteena ovat hankkeen todennäköiset merkittävät haitalliset ympäristövaikutukset (YVAL 4 2 mom). YVA-lain mukaan ympäristövaikutusten arviointimenettelyä ei kuitenkaan sovelleta, jos hankkeen vaikutukset on selvitetty muun lain mukaisessa menettelyssä YVAlaissa edellytetyllä tavalla ja selvityksistä on kuultu kaikkia niitä, joiden etuihin tai oloihin hanke saattaa vaikuttaa. Yhteysviranomainen arvioi muun lain mukaisesti tehtyjen selvitysten ja kuulemisten riittävyyden. (YVAL 5 2 mom) Mikäli YVA-menettelyä sovelletaan, yhteysviranomaisen, kaavaa laativan kunnan tai maakunnan liiton ja hankkeesta vastaavan on oltava riittävässä yhteistyössä hankkeen arviointimenettelyn ja kaavoituksen yhteensovittamiseksi (YVAL 5 1 mom). 2 Mitä vaikutuksia selvitetään? Maankäyttö- ja rakennuslain mukaan kaavojen tulee perustua riittäviin tutkimuksiin ja selvityksiin (MRL 9 ). Sen lisäksi kaavaa laadittaessa on tarpeellisessa määrin selvitettävä 24
25 ympäristövaikutukset mukaan lukien yhteiskuntataloudelliset, sosiaaliset, kulttuuriset ja muut vaikutukset. Vaikutusten selvittämisestä on annettu tarkempia säännöksiä maankäyttö- ja rakennusasetuksessa (MRA 1 ). Selvitysten on annettava riittävät tiedot niin, että niiden perusteella voidaan arvioida suunnitelman toteuttamisen merkittävät vaikutukset seuraaviin tekijöihin: ihmisten elinoloihin ja elinympäristöön; maa- ja kallioperään, veteen, ilmaan ja ilmastoon; kasvi- ja eläinlajeihin, luonnon monimuotoisuuteen ja luonnonvaroihin; alue- ja yhdyskuntarakenteeseen, yhdyskunta- ja energiatalouteen sekä liikenteeseen; kaupunkikuvaan, maisemaan, kulttuuriperintöön ja rakennettuun ympäristöön. Kaupan suuryksiköllä saattaa olla kaikkiin edellä mainittuihin tekijöihin kohdistuvia välittömiä ja välillisiä vaikutuksia. Tutkimusten ja selvitysten tarve riippuu muun muassa aikaisemmin tehdyistä selvityksistä, kaavatasosta, hankkeen laajuudesta ja sijainnista yhdyskuntarakenteessa sekä suunnitellun sijaintipaikan ominaisuuksista. Esimerkiksi hankkeen suuri koko ja sijainti taajama-alueen ulkopuolella lisäävät tarvetta laajoihin ja perusteellisiin selvityksiin. Vastaavasti uusi myymälä vaatii yleensä laajemmat selvitykset kuin olemassa olevan myymälän laajennus. Selvitystarve kasvaa myös, jos hankkeen vaikutusalueella on merkittäviä luontoon, maisemaan tai kulttuuriperintöön liittyviä ympäristöarvoja. Maakuntakaavaa tai yleiskaavaa laadittaessa tehtyjä selvityksiä voidaan käyttää hyväksi asemakaavaa laadittaessa. Suunnitelman tai hankkeen vaikutukset pitää selvittää riittävän laajalta alueelta eli koko siltä alueelta, jolle kaavan olennaisten vaikutusten arvioidaan ulottuvan. Kaupan suuryksiköitä sisältävää kaavaa laadittaessa on erityisesti kiinnitettävä huomiota vaikutusten selvittämisalueen laajuuteen, sillä suuryksikön vaikutukset saattavat ulottua usean kunnan alueelle. Vähittäiskaupan suuryksikön tapauksessa kaavan toteuttamisen vaikutuksia on tarpeen seurata uuden suuryksikön aloitettua toimintansa. Suunnitelma seurannan järjestämiseksi tulisi laatia vaikutusselvitysten yhteydessä. Sen pääkohdat esitetään kaavaselostuksessa. 3 Kaavojen sisältövaatimukset Maankäyttö- ja rakennuslaki asettaa maakuntakaavalle, yleiskaavalle ja asemakaavalle sisältövaatimukset, jotka niiden tulee täyttää. Sisältövaatimukset muodostavat myös valitusperusteen. Vaikutuksia koskevien selvitysten perusteella arvioidaan, täyttääkö kaava sisällöltään nämä vaatimukset. 25
26 Maankäyttö- ja rakennuslakiin otettiin eräitä erityisesti kaupan sijainnin ohjaamiseksi tarpeellisia sisältövaatimuksia. Tällainen on asemakaavan sisältövaatimuksissa palveluja koskeva kohta, jonka mukaan asemakaava on laadittava siten, että sillä luodaan edellytykset palvelujen alueelliselle saatavuudelle (MRL 54 ). Vastaava palveluja koskeva kohta sisältyy myös yleiskaavan sisältövaatimuksiin. Tämän lisäksi kaupan sijaintia koskevat erityisesti yhdyskuntarakenteen toimivuutta, taloudellisuutta ja ekologista kestävyyttä sekä eri väestöryhmien kannalta tasapainoista elinympäristöä koskevat sisältövaatimukset. (MRL 39 ) Maakuntakaavassa kaupan sijaintia koskevat erityisesti tarkoituksenmukaista alue- ja yhdyskuntarakennetta sekä ympäristön ja talouden kannalta kestäviä liikenteen ja teknisen huollon järjestelyjä koskevat vaatimukset (MRL 28 ). Erityisesti näihin kysymyksiin tulisi vaikutusselvitysten antaa vastauksia. Kaavojen sisältövaatimuksissa on myös monia muita tärkeitä näkökohtia, jotka on otettava huomioon, kun arvioidaan täyttääkö kaupan suuryksikköä koskeva kaava sitä koskevat sisältövaatimukset. Tällainen on esimerkiksi maakuntakaavan ja yleiskaavan sisältövaatimus, jonka mukaan kaavaa laadittaessa tulee kiinnittää erityistä huomiota maakunnan ja kunnan elinkeinoelämän toimintaedellytyksiin. Valtakunnallisissa alueidenkäyttötavoitteissa esitetään vähittäiskaupan suuryksikön sijoittamista sekä palveluverkon suunnittelua koskevia periaatteita, jotka ohjaavat kaavoitusta ja korostavat vaikutusten selvittämisen tarvetta. Niiden mukaan erityisesti kaupunkiseuduilla tulee selvittää toimiva liikennejärjestelmä sekä palvelujen saatavuutta edistävä keskusjärjestelmä ja palveluverkko sekä sen yhteydessä vähittäiskaupan suuryksikön sijoittuminen. Alueidenkäytön suunnittelussa uusia huomattavia asuin-, työpaikka- tai palvelutoimintojen alueita ei tule sijoittaa irralleen olemassa olevasta yhdyskuntarakenteesta. Vähittäiskaupan suuryksiköt sijoitetaan tukemaan nykyistä yhdyskuntarakennetta. Näistä tavoitteista voidaan poiketa jos tarveja vaikutusselvityksiin perustuen pystytään osoittamaan rakentamisen olevan kestävän kehityksen mukainen. 4 Vaikutusten selvittäminen eri kaavatasoilla Maakuntakaavaa ja yleiskaavaa laadittaessa korostuu palveluverkon muutosten vaikutusten arviointi. Asemakaavaa laadittaessa toteutettava hanke on yleensä tiedossa, joten myös arviointia varten on saatavissa yksilöityä tietoa hankkeesta. Maakunta- ja yleiskaavat ovat vähittäiskaupan suuryksiköiden sijainnin ohjauksessa keskeiset välineet. Kun kaupan palveluverkko suunnitellaan ja sen muutosten vaikutukset selvitetään asianmukaisesti maakuntakaavaa ja yleiskaavaa laadittaessa, voidaan kaupan hankkeiden sijaintia yhdyskuntaraken- 26
27 teessa ohjata niin, ettei merkittäviä haitallisia vaikutuksia synny tai ainakin niin, että haitalliset vaikutukset vähentyvät. Maakuntakaava esittää alueiden käytön ja yhdyskuntarakenteen periaatteet. Maakuntakaavassa suunnitellaan seudullinen keskusverkko, kaupunkiseudun tavoitteellinen alakeskusjärjestelmä ja palveluverkko. Siinä osoitetaan lisäksi maankäyttö- ja rakennuslain 58 :ssä tarkoitetut keskustatoimintojen alueet sekä mahdollisten keskustatoimintojen alueiden ulkopuolelle sijoittuvien seudullisten vähittäiskaupan suuryksiköiden sijainti. Maakuntakaavalla (samoin kuin yleiskaavalla) on siten erityinen tehtävä vähittäiskaupan suuryksiköiden sijainnin ohjauksessa. Vaikutusselvityksissä arvioidaan erityisesti keskusverkon ja kaupan palveluverkon muutosten vaikutuksia. Yleiskaava ohjaa yleispiirteisesti kunnan tai sen osan yhdyskuntarakennetta ja maankäyttöä sekä sovittaa yhteen eri toimintoja. Oikeusvaikutteisessa yleiskaavassa voidaan tarkentaa maakuntakaavassa osoitettujen keskustatoimintojen alueiden rajoja sekä mahdollisten vähittäiskaupan suuryksiköiden alueita. Siinä voidaan myös osoittaa alueita sellaisille uusille vähittäiskaupan suuryksiköille, joilla ei ole seudullista merkitystä. Yleiskaavassa korostuu samoin kuin maakuntakaavassa erityisesti palveluverkon muutosten vaikutusten arviointi. Kuntien yhteinen yleiskaava soveltuu erityisesti kaupunkiseudun kuntien yhteisen käsityksen muodostamiseen kaupan palveluverkon kehittämisestä ja uusien vähittäiskaupan suuryksiköiden sijoittumisesta. Kaupunkiseutu on myös vaikutusten selvittämisen kannalta luonteva aluetaso. Yhteisen yleiskaavan laatii ja hyväksyy kuntien päättämä yhteinen toimielin. Sen vahvistaa ympäristöministeriö. Asemakaava laaditaan yleensä tiettyä hanketta varten. Asemakaavan vaikutuksia selvitettäessä on erityisesti kiinnitettävä huomiota tarkastelualueen laajuuteen. Palveluiden saatavuutta joudutaan usein arvioimaan myös toisen kunnan alueella. Jos asemakaavaa tehdään alueelle, jossa ei ole oikeusvaikutteista yleiskaavaa, tulee asemakaavoituksen yhteydessä ottaa huomioon myös yleiskaavan sisältövaatimukset. Maankäyttö- ja rakennuslaki antaa mahdollisuuden käyttää asemakaavassa kaupan laatua ja kokoa koskevia asemakaavamääräyksiä, jos se kaupan palvelujen saatavuuden kannalta on tarpeen (MRL 57 1 mom). Asemakaavassa voidaan siten määritellä esimerkiksi päivittäistavaran osuus myymälän kerrosalasta. Vaikutuksia koskevat selvitykset ovat pohjana myös kaupan laatua koskevien merkintöjen käytölle. 5 Osallistuminen ja vuorovaikutus Maankäyttö- ja rakennuslaki edellyttää kaavoitukselta avoimuutta. Kaikille niille, joihin kaava vaikuttaa, on järjestettävä mahdolli- 27
28 suus osallistua kaavan valmisteluun, sen vaikutusten arviointiin sekä lausua siitä mielipiteensä (MRL 62 ). Uudella vähittäiskaupan suuryksiköllä on yleensä merkittäviä vaikutuksia, jotka koskettavat väestöä laajalla alueella. Sen tarpeellisuudesta ja vaikutuksista esiintyy usein suuria näkemyseroja. Muun muassa näistä syistä on erityisen tärkeää, että osalliset pääsevät alusta saakka mukaan kaupan suuryksikköä koskevan kaavan valmisteluun samoin kuin sen vaikutusten selvittämiseen ja arviointiin. Osalliset on laissa määritelty laajasti. Heihin kuuluvat maanomistajien ohella kaikki ne, joiden asumiseen, työntekoon tai muihin oloihin kaava saattaa huomattavasti vaikuttaa. Vähittäiskaupan suuryksikköä koskevaa kaavaa valmisteltaessa myös toisen kunnan asukkaat voivat olla osallisia. Osallisiin kuuluvat myös viranomaiset ja yhteisöt, joiden toimialaa suunnittelussa käsitellään. Tällaisia viranomaisia ovat esimerkiksi kunnan sosiaali- ja ympäristötoimi sekä Tiehallinto. Yhteisöjä ovat esimerkiksi kaupan järjestöt (erityisesti paikalliset kauppiaiden yhteenliittymät), keskustojen kehittämisen ohjausryhmät sekä kuluttaja- ja kaupan työntekijäjärjestöt. Kuntien keskinäisestä yhteistyöstä vaikutusten selvittämisessä on säännökset maankäyttö- ja rakennusasetuksessa (MRA 1 ). Niiden mukaan silloin, kun yleis- tai asemakaavalla on olennaisia vaikutuksia toisen kunnan alueella, kunnan tulee olla kaavan vaikutuksia selvitettäessä yhteydessä tähän kuntaan. Vastaava velvoite koskee myös maakunnan liittoja. Osallistuminen ja vaikutusten arviointi suunnitellaan etukäteen osallistumis- ja arviointisuunnitelmassa (MRL 63 ). Siinä esitetään osalliset, muut keskeiset yhteistyötahot sekä yhteistyötavat suunnittelun eri vaiheissa. Osallistumis- ja arviointisuunnitelmassa esitetään alustavasti myös keskeiset vaikutukset, niiden ulottuvuus, keihin ja mihin vaikutukset kohdistuvat, millä tavoin vaikutuksia tullaan selvittämään ja mitkä ovat vaihtoehdot (kuva 3). Osallistumis- ja arviointisuunnitelman pohjalta kaavan laatija voi selvittää etukäteen osallisten ja viranomaisten käsityksiä siitä, ollaanko vaikutusten selvittäminen ja arviointi tekemässä asianmukaisesti. Kun kysymyksessä on vähittäiskaupan suuryksikköä koskeva kaava, on syytä varata osallisille mahdollisuus esittää mielipiteensä osallistumis- ja arviointisuunnitelmasta. Osallisella on ennen kaavaehdotuksen asettamista julkisesti nähtäville mahdollisuus esittää alueelliselle ympäristökeskukselle neuvottelun käymistä osallistumis- ja arviointisuunnitelman riittävyydestä. Viranomaisten kannanotot saadaan kaavoituksen alkaessa järjestettävässä viranomaisneuvottelussa. Kaavaselostuksessa esitetään muun muassa yhteenveto suoritetuista vaikutusselvityksistä, vaikutusselvitysten tulokset, suunnittelun vaiheet osallistumis- ja vuorovaikutusmenettelyineen sekä yhteenveto eri vaiheissa esitetyistä mielipiteistä, kaavaratkaisun 28
29 Kaavan nimi ja suunnittelualue Suunnittelutehtävän määrittely ja tavoitteet Suunnittelun lähtökohdat, tehdyt selvitykset ja aiemmat suunnitelmat Vaikutusalue Osalliset Tiedottaminen Osallistuminen Viranomaisyhteistyö Selvitettävät vaikutukset Vaikutusten arvioinnin menetelmät Vaihtoehdot Kaavoituksen kulku, aikataulu ja päätöksenteko Kuva 3 Osallistumis- ja arviointisuunnitelman sisältörunko keskeinen sisältö ja perusteet sekä selvitys siitä, miten vaikutusselvitysten tulokset ja eri mielipiteet on otettu huomioon. Tässä yhteydessä esitetään myös se, miten mahdollisia haitallisia vaikutuksia on voitu ehkäistä ja rajoittaa sekä kaavan toteutuksen ajoitus ja seuranta. Asemakaavaselostusta on käsitelty tarkemmin ympäristöministeriön oppaassa (Ympäristöministeriö 2000b). 6 Viranomaisten yhteistyö Kuntien, maakunnan liiton ja alueellisen ympäristökeskuksen yhteydenpitoa tarvitaan aina, kun valmistellaan kaupan palveluverkkoa ja vähittäiskaupan suuryksikön sijaintia koskevaa kaavaa. Yhteydenpitoa tarvitaan muun muassa hankkeen toteuttamisen edellyttämien kaavallisten toimenpiteiden, vaikutusselvitysten laajuuden ja niiden tekemisessä tarvittavan yhteistyön selvittämiseen. Viranomaisneuvotteluista kaavojen valmistelussa on erikseen säädetty maankäyttö- ja rakennuslaissa (MRL 66 ). Maakuntakaavaa valmisteltaessa järjestetään viranomaisneuvottelu sekä kaavoituksen alkaessa että kaavaehdotuksen oltua julkisesti nähtävillä. Viranomaisneuvottelu on järjestettävä myös valmisteltaessa muuta kaavaa, joka koskee valtakunnallisia tai tärkeitä seudullisia alueidenkäyttötavoitteita tai joka muutoin on maankäytön, luonnonarvojen, kulttuuriympäristön tai valtion viranomaisten toteuttamisvastuun kannalta merkittävä. Käytännössä tämä tarkoittaa, että yleiskaava, jossa otetaan kantaa kaupan sijoittumiseen samoin kuin vähittäiskaupan suuryksikköä koskeva asemakaava tai asemakaavan muutos edellyttävät yleensä aina viranomaisneuvottelun järjestämistä. Jos yleiskaava tai asemakaava koskee suurten kaupunkiseutujen keskeisiä kysymyksiä, kutsutaan neuvotteluun ympäristöministeriön edustaja. 29
31 Lähtökohtien arviointi 31
32 Lähtökohtien arviointi 1 Miten hanke sopii nykyisiin tavoitteisiin? Arvioinnissa tarvittavat perustiedot ovat uuden suurmyymälän (ja sen yhteyteen mahdollisesti sijoittuvien muiden palvelujen) kokonaiskerrosala, päivittäis- ja erikoistavaran myyntipinta-ala, tyyppi, sijaintipaikka, pysäköintijärjestelyt, myyntitavoite päivittäis- ja erikoistavaroissa (mk/v) sekä valmistumisajankohta. Työn ensimmäisenä vaiheena on arvioida, mikä on hankkeen suhde kunnan olemassa oleviin maankäyttöä ja palvelujen kehittämistä koskeviin suunnitelmiin ja tavoitteisiin: Vastaako ja tukeeko hanke maankäytön ja kaupallisten palvelujen kehittämiselle kunnassa asetettuja suuntaviivoja? Sijoittuuko hanke esimerkiksi kunnan yleiskaavan mukaisesti? Mikäli näin ei ole, pitäisikö tavoiteasettelua harkita uudelleen: kaipaisivatko olemassa olevat suunnitelmat ja tavoitteet uudelleenarviointia? Tarkoituksena ei tietenkään ole se, että kunnan tavoitteet asetettaisiin aina uusien kauppahankkeiden mukaan. Uudelleenarviointitarpeen selvittämisellä voidaan kuitenkin varmistaa joustava suhtautuminen kaupan rakenteessa suunnitteilla oleviin muutoksiin. Osa suurmyymälöiden vaikutuksista on usein seudullisia. Tämän vuoksi hanketta on tarkasteltava myös ylikunnallisesti: Vastaako ja tukeeko hanke maankäytön ja kaupallisten palvelujen kehittämiselle koko seudulla asetettuja suuntaviivoja? Mikä on hankkeen suhde esimerkiksi maakuntakaavaan (tai seutukaavaan)? Entä olisiko seudullisia suunnitelmia ja tavoitteita arvioitava uudelleen? Seudullisen tarkastelun toteuttaminen on tärkeää, jotta mahdolliset ristiriitatilanteet voitaisiin ottaa huomioon ja pyrkiä estämään jo ennakolta. Seudullisen näkökulman huomioiminen edellyttää yhteistyötä kuntien ja maakunnan liiton kesken. Kyse on ensinnäkin tiedonvälityksestä: miten muut kunnat suhtautuvat suurmyymälähankkeeseen, onko seudulla vireillä muita hankkeita. Hankkeesta ja sen merkityksestä on keskusteltava avoimesti. Erityisesti pitäisi pyrkiä selvittämään ja välttämään kuntien välille mahdollisesti syntyvä haitallinen kilpailutilanne. Tiedonvälityksen lisäksi olisi hyvä hah- 32
33 mottaa vaikutusten käytännön selvitystyötä jo tässä vaiheessa. Miten eri kunnat, maakunnan liitto ja mahdollisesti myös kauppa voisivat avoimesti osallistua vaikutusarvioinneissa tarvittavien tietojen tuottamiseen, ulkopuolisilla asiantuntijoilla mahdollisesti teetettävien selvitysten kustannuksiin, tutkimustulosten käsittelyyn, työn suuntaamiseen sen eri vaiheissa jne. Yhteistyöllä ja mahdollisella yhteisrahoituksella vaikutusarviointiin saadaan enemmän syvyyttä ja vältetään päällekkäistä työtä. 2 Mitkä ovat hankkeen toteuttamismahdollisuudet? Kysymys on ensinnäkin teknisistä toteuttamismahdollisuuksista. Kuinka esimerkiksi liikenne- ja pysäköintijärjestelyt toteutetaan? Asiaan vaikuttaa tietenkin oleellisesti suurmyymälän koko sekä sen sijoittuminen yhdyskuntarakenteeseen ja infrastruktuuriverkkoon nähden. Tehtävänä on selvittää suurmyymälän sijoittuminen suhteessa tie- ja katuverkkoon, kevyen liikenteen väyliin, joukkoliikenneyhteyksiin sekä energia- ja vesihuollon verkkoihin. Näin saadaan arvio siitä, kuinka toteuttamiskelpoiseksi hanke katsotaan kunnassa. Teknisten toteuttamismahdollisuuksien arviointi on osa kunnan normaalia suunnittelutyötä. Teknisen näkökulman lisäksi on selvitettävä suurmyymälän sijoittuminen suhteessa luonnonoloihin, maisemaan ja rakennettuun ympäristöön. Jos hankkeen vaikutusalueella on erityisiä luontoon, maisemaan, kulttuuriympäristöön tai kaupunkikuvaan liittyviä arvoja, ne voivat asettaa rajoituksia hankkeen toteuttamiselle. Nämä tekijät on syytä selvittää jo työn alkuvaiheessa. Toteuttamismahdollisuuksia on tarkasteltava myös kaavoituksen ja kuntien välisen yhteisymmärryksen kannalta: mikä on kaavatilanne ja miten naapurikunnat suhtautuvat hankkeeseen? Tässä vaiheessa tarvitaan yleensä yhteydenpitoa ympäristöministeriöön (maakuntakaava) tai alueelliseen ympäristökeskukseen (yleiskaava ja asemakaava). Kaavallisia toteuttamisedellytyksiä tarkasteltaessa on selvitettävä hankkeen suhde asemakaavaan, yleiskaavaan ja maakuntakaavaan (tai seutukaavaan) sekä hankkeen toteuttamisen edellyttämät kaavoitustoimet. Esimerkiksi jos hanke sijoittuu alueelle, jota ei ole osoitettu keskustatoimintojen alueeksi maakuntakaavassa (seutukaavasssa) tai oikeusvaikutteisessa yleiskaavassa, sen toteuttaminen edellyttää asemakaavaa, jossa alue on osoitettu vähittäiskaupan suuryksikön rakentamiseen. Hankkeen toteuttaminen saattaa edellyttää myös yleiskaavan laatimista tai muuttamista sekä maakuntakaavan (seutukaavan) muuttamista. Näitä kysymyksiä on hyvä selvittää alueellisen ympäristökeskuksen ja maakunnan liiton kanssa etukäteen ennen kuin kaavoitukseen päätetään ryhtyä. Ne tulevat joka tapauksessa käsiteltäväksi kaavoituksen alkaessa järjestettävässä viranomaisneuvottelussa. 33
34 Arviointiprosessin aikana saattaa tulla vastaan tilanne, jossa alkuperäisen hankkeen lisäksi nousee yllättäen esiin kysymys toisen tai useamman uuden suurmyymälän perustamisesta. Tällaisen tilanteen syntymistä voidaan pyrkiä välttämään muiden kuntien ja kaupan yritysten sekä rakentajien kanssa käytävien neuvottelujen avulla. Tämä tieto pitäisi pyrkiä saamaan selville mahdollisimman varhaisessa vaiheessa, koska uusi hanke vaikuttaa niin toteuttamismahdollisuuksien tarkasteluun kuin muidenkin arvioinnin osatehtävien suorittamiseen. 3 Mikä on hankkeen suhde keskuksiin ja kaupan palveluverkkoon? Palvelu- ja keskusverkon analyysi Miten uusi suurmyymälä sijoittuu seudun ja kunnan pää- ja alakeskuksiin sekä kaupan palveluverkkoon nähden? Tähän kysymykseen voidaan vastata tarkastelemalla alueellista keskusverkkoa sekä suurmyymälän ja nykyisten päivittäis- ja erikoiskauppojen sijaintia, tyyppiä, kokoa ja myyntiä. Tarkasteluun kannattaa liittää myös kaupalliset palvelut kuten kampaamot, suutarit ja kahvilat, vaikka analyysissä keskityttäisiinkin ensisijaisesti päivittäis- ja erikoiskauppaan. Myymälöiden (ja tarkastelussa mahdollisesti mukana olevien kaupallisten palvelujen) sijoittuminen on havainnollisinta esittää karttakuvan avulla. Pohjakartassa kannattaa esittää paikannimien lisäksi myös tiet, rautatiet, järvet, rakennukset, kunnanrajat jne. Tällaisen karttakuvan avulla on helppo hahmottaa uuden suurmyymälän sijainti suhteessa muihin myymälöihin, liikenneverkkoon ja asutukseen. Tarkastelua voidaan havainnollistaa edelleen siten, että myymälöiden symbolin (esimerkiksi pallon) koko vaihtelee kunkin myymälän myynnin (mk/v) tai pinta-alan mukaan. Tarkastelua voidaan syventää tarkemmalla analyysillä väestöstä sekä ottamalla huomioon työmatkaliikenne ja myymälöiden myyntitehokkuus. Väestön (ja eri väestöryhmien sekä autollisten ja autottomien kotitalouksien) sijoittumista suhteessa palveluverkkoon voidaan tarkastella esimerkiksi myymälälähtöisesti: paljonko väestöä asuu 500 metrin, kilometrin tai kahden kilometrin etäisyydellä kustakin myymälästä? Työmatkaliikenteen suuntautumisen selvittäminen auttaa hahmottamaan myymälöiden sijoittumista suhteessa ihmisten jokapäiväiseen liikkumiseen. Päivittäistavaramyymälöiden kannattavuutta voidaan tarkastella myyntitehokkuuden (myynti/myyntipinta-ala) avulla. Myymälöiden keskiarvo koko maassa oli noin mk/m 2 vuonna 1999 (A.C. Nielsen Finland Oy 2000). Mikäli myymälän teho on selvästi (esimerkiksi mk/m 2 ) ja pysyvästi tämän alle, se merkitsee aikaa myöten kannattavuusongelmia. Myyntitehokkuus vaihtelee kuitenkin myymälätyypeittäin, jopa sa- 34
35 mallakin alueella. Tämän vuoksi tehokkuusluvut pitää kartoittaa tarkastelualuekohtaisesti. Alueelliset ja myymälätyypeittäiset tehokkuudet voidaan selvittää A.C. Nielsen Finland Oy:n rekisteriaineistojen avulla. Erikoiskaupasta ei ole saatavilla vastaavia valmiita aineistoja. Myyntipinta-alojen selvittäminen edellyttänee useimmiten kenttäkartoitusta eli tilainventaarioiden tekemistä. Tämän osatehtävän tarkoituksena on tuoda mahdollisimman selkeästi ja havainnollisesti esiin, millaisia kaupallisia palveluja sijaitsee kunnan ja seudun eri osissa. Myymälöitä ja palvelutoimipaikkoja koskevia tietoja on saatavilla lähinnä Tilastokeskukselta ja päivittäistavarakaupan osalta A.C. Nielsen Finland Oy:ltä. Yksittäisiä myymälöitä koskevien tietojen saamiseen ja etenkin niiden julkaisemiseen saattaa liittyä rajoituksia, jotka on syytä selvittää aineistoja hankittaessa. Tilastoissa on myös puutteita, esimerkiksi Tilastokeskuksen yritysrekisteri ei sisällä myymälöiden pinta-alatietoja. Tilastojen kehittäminen olisikin tärkeää, jotta arviointien lähtökohdaksi saataisiin nykyistä kattavampia ja ajantasaisempia tietoja. Työmatkojen selvittämisessä tarvittavia työssäkäyntitilastoja myy Tilastokeskus. Paikkatietoaineistojen lisäksi työmatkatarkastelujen toteuttaminen edellyttää tarkoitukseen soveltuvia ohjelmia sekä paikkatietomenetelmien hallintaa. Tunnusluvut ja mitoitus Vuonna 1999 päivittäistavaramyynti asukasta kohti oli noin markkaa, päivittäistavarapinta-ala asukasta kohti oli noin 0,33 m 2 ja yhtä päivittäistavaramyymälää kohden oli keskimäärin asukasta (A.C. Nielsen Finland Oy 2000). Suurmyymälän myyntipintaalan ja kerrosalan suhdetta voidaan hahmottaa kertomalla myyntipinta-ala 1,5:llä (näin tehtiin esimerkiksi Suurmyymälätyöryhmän mietinnössä 1997). Tämä on kuitenkin vain karkea luku, koska kerroin vaihtelee myymälätyypeittäin ja myymälöittäin. Eri myymälätyypeille soveltuvan yleisen ja ohjeeksi käyvän kertoimen selvittäminen edellyttäisi laajamittaista eri rekisteriaineistojen, esimerkiksi A.C. Nielsenin myymälärekisterin sekä Väestörekisterikeskuksen rakennus- ja huoneistorekisterin, yhdistämiseen perustuvaa kartoitusta. Vähittäiskaupan palvelujen kaavallisena mitoitusperusteena on usein kerrosneliömetri/asukas, joka ei ota huomioon ostovoiman siirtymiä eikä kulutuksen alueellisia eroja. Mitoituksen pitäisikin perustua tarkastelualueen väestömäärän ja kulutuksen mukaan laskettavaan ostovoimaan. Kun ostovoimasta vähennetään tai siihen lisätään ostovoiman siirtymä, saadaan myyntipotentiaali. Tämä voidaan muuttaa pinta-alatarpeeksi myyntitehokkuuksien avulla (ks. kohdat 5 ja 1). Suunnittelussa ja kaavoituksessa tarvittavia tunnuslukuja ja mitoitusohjeita löytyy Kauppa yhdyskuntasuunnittelussa julkaisusta (Yrjö Kotisalo ym. 2000). Uuden suurmyymälän lähtökohtia arvioitaessa keskiarvolu- 35